alexandrainst/scandi-wiki huggingface dataset:
William Cavendish, 4. hertug av Devonshire

William Cavendish, 4. hertug av Devonshire, (født 8. mai 1720, død 2. oktober 1764 i Spa) var en britisk politiker fra Whig-partiet og statsminister 16. november 1756 – 25. juni 1757.

Bakgrunn 
Han var sønn av William Cavendish, 3. hertug av Devonshire og Catherine Hoskins. Før 1729 bar han tittelen lord Cavendish og 1729–1755 marki av Hartington. Han arvet hertugdømmet og -tittelen ved farens død 5. desember 1755.

Politikk 
Han ble valgt inn til underhuset i parlamentet fra Derbyshire i 1741 og 1747. Der var Cavendish en støttespiller for Robert Walpole og, etter hans fall, brødrene Henry Pelham og Thomas Pelham-Holles.

13. juni 1751 overtok han en av farens lavere titler, baron Cavendish av Hardwick, for å kunne ta sete i overhuset. Fra 2. april 1755 til 3. januar 1757 var han stattholder i Irland.

Syvårskrigen gikk dårlig for Storbritannia, og Thomas Pelham-Holles, hertugen av Newcastle, måtte trekke seg som statsminister. Kong Georg II ba Cavendish om å ta over, og han aksepterte på betingelse av at han bare skulle sitte ut parlamentsperioden. Cavendish ble utnevnt til statsminister (formelt: First Lord of the Treasury) 16. november 1756 og ble to dager senere gjort til ridder av Hosebåndsordenen. I praksis var det imidlertid William Pitt den eldre som ledet regjeringen. Etter at kongen avsatte Pitt 6. april 1757 hadde ikke lenger Cavendish tilstrekkelig regjeringsgrunnlag, og han gikk av i juni 1757. Etter et kort intermesso med James Waldegrave tok Pelham-Holles over igjen.

Cavendish ble så utnevnt til Lord Chamberlain, som den gangen var en mer politisk stilling enn i dag, og innehaveren ble regnet som medlem av regjeringen. Den nye regjeringen hadde stor suksess i syvårskrigen, særlig 1759 var en eneste lang rekke med britiske seire. I 1760 døde imidlertid Georg II, og Georg III tok over. Den nye kongen hadde lite til overs for Pelham-Holles, som trakk seg 26. mai 1762. Kongens favoritt, John Stuart, 3. jarl av Bute, ble utnevnt som erstatter. Cavendish deltok nesten aldri på Stuarts regjeringsmøter og ble avsatt kort tid senere.

Privatliv 
Den 27. mars 1748 giftet Cavendish seg med Charlotte Elizabeth Boyle, 6. baronesse Clifford (27. oktober 1731 – 8. desember 1754), datter av Richard Boyle, 3. jarl av Burlington og de fikk fire barn:
 William Cavendish, 5. hertug av Devonshire (14. desember 1748 – 29. juli 1811)
 Dorothy Cavendish (27. august 1750 – 3. juni 1794), gift med William Cavendish-Bentinck, 3. hertug av Porland
Richard Cavendish (19. juni 1752 – 7. september 1781)
 George Cavendish, 1. jarl av Burlington (31. mars 1754 – 4. mai 1834). Etter at hans morfar døde ble tittelen regnet som utdødd. Den ble opprettet på nytt for George Cavendish, og nummereringen begynt derfor på nytt.

Han døde i byen Spa i De østerrikske Nederlandene (dagens Belgia), der han var for å pleie helsen.

Referanser 

Britiske hertuger og hertuginner
Britiske statsministre
Britiske parlamentsmedlemmer
Aḥmad Šafīq

Aḥmad Muḥammad Šafīq (arabisk: ; egyptiskarabisk uttale: [ˈʔæħmæd mæˈħæmːæd ʃæˈfiːʔ]; født 25. november 1941 i al-Qāhira) er en egyptisk offiser med graden luftmarskalk og politiker for det nasjonaldemokratiske parti. Fra 31. januar 2011 til 3. mars samme år fungerte han som landets 58. statsminister. Han var kandidat ved presidentvalget i Egypt 2012. I første valgomgang (23.–24. mai 2012) fikk han nest flest stemmer (23,7%) og gikk videre til den avgjørende runden, hvor han tapte mot Mohammed Mursi 16.–17. juni 2012. 

Tjue år gammel gikk Šafīq inn i det egyptiske flyvåpenet etter å ha fullført sin utdanning ved det egyptiske flyakademiet. Šafīq tjenestegjorde som jagerpilot og skvadron-, ving- og basekommandant, og han deltok i borgerkrigen i Nord-Jemen, seksdagerskrigen, utmattelseskrigen og jom kippur-krigen. Sin militære karriere endte han som øverstkommanderende for Egypts luftforsvar fra 1996 til 2002 med graden luftmarskalk. I 2002 gikk han inn i landets regjering som minister for sivil luftfart, en stilling han hadde til han ble statsminister.

31. januar 2011 ble han utnevnt til Egypts statsminister av president Hosni Mubarak som et mottrekk mot opprøret i Egypt i 2011. En måneds tid senere måtte han forlate stillingen 3. mars samme år, etter at han var blitt beskyldt for å være en etterlevning fra Mubaraks regime.

Han tapte knapt for Mohammed Mursi fra Det muslimske brorskapet ved presidentvalget i 2012. Han fikk 48,27 % av stemmene, mot Mursis 51,73 %. 

I september 2012 utstedte regjeringen en arrestordre mot Šafīq.

Referanser 

Egyptiske politikere
Egyptiske offiserer
Personer fra Kairo
Egypts statsministre
Fødsler i 1941
Aker og Follo fogderi

Aker og Follo fogderi (Aggers og Follougs Fogderie) var en administrativ enhet (fogderi) i Akershus stiftamt opprettet 1693 ved sammenslåing av Aggers og Follougs fogderi. Disse embetene var opprettet på 1500-tallet under Akershus len.

Landets fogderier ble avviklet i perioden 1898-1919.

Geistlig inndeling 1701

Aker 
 Aker prestegjeld
 Gamle Aker kirke
 Asker prestegjeld
 Asker kirke
 Vestre Bærum kirke
 Østre Bærum kirke

Follo 
 Kraakstad prestegjeld
 Kråkstad kirke
 Ski kirke
 Aas prestegjeld
 Aas kirke
 Kroer kirke
 Nordby kirke
 Frogn kirke
 Vestby prestegjeld
 Vestby kirke
 Saaner kirke
 Garder kirke
 Nesodden prestegjeld
 Nesodden kirke

Herredsinndeling på slutten av 1800-tallet 
 Vestby landsogn
 Kråkstad
 Ås
 Frogn
 Nesodden
 Aker
 Bærum
 Asker

Fogderier i Norge
Akershus' historie
Oslos historie
Nedre Romerike fogderi

Nedre Romerike fogderi (Nedre Rom(m)eriges Fogderie) var en administrativ enhet (fogderi) i Akershus len, inngikk fra 1662 i Akershus stiftamt. Opprettet 1605 ved deling av Romerike og Solør fogderi og besto uten endrede yttergrenser inntil landets fogderier ble avviklet i perioden 1898-1919.

Geistlig inndeling 1701 

 Fet prestegjeld
 Enebakk prestegjeld
 Skedsmo prestegjeld
 Sørum prestegjeld
 Urskog prestegjeld
 Høland prestegjeld

Herredsinndeling på slutten av 1800-tallet 
 Aurskog
 Høland
 Enebakk
 Fet
 Sørum
 Skedsmo
 Nittedal

Fogderier i Norge
Akershus' historie
Øvre Romerike fogderi

Øvre Romerike fogderi (Øvre Rom(m)eriges Fogderie) var en administrativ enhet (fogderi) i Akershus len, inngikk fra 1662 i Akershus stiftamt. Opprettet 1634 ved deling av Solør og Øvre Romerike fogderi og besto inntil landets fogderier ble avviklet i perioden 1898-1919.

Geistlig inndeling 1701 

 Eidsvoll prestegjeld
 Nes prestegjeld
 Ullensaker prestegjeld
 Gjerdrum prestegjeld
 Nannestad prestegjeld

Herredsinndeling på slutten av 1800-tallet 

 Gjerdrum
 Ullensaker
 Nes
 Eidsvoll
 Nannestad
 Hurdal
 Feiring

Fogderier i Norge
Akershus' historie
PLUS

Brukskunstorganisasjonen PLUS var et atelierfellesskap for kunstnere og kunsthåndverkere som ble etablert i 1958 i Gamlebyen (Fredrikstad). Senteret ble nedlagt i 1978. Det ble drevet non-profit og hadde som siktemål å forene kunstner og industri. Rundt 40 kunstnere og kunsthåndverere var tilknyttet PLUS i kortere eller lengre tid i de tredve årene organisasjonen eksisterte.

Iniativet kom fra møbelselgeren Per Tannum som eide butikken Norway Designs i Oslo. Derfra skulle markedsføring og salg ordnes. Butikkens logo var et kryss utferdiget av Hermann Bongard som var kunstnerisk leder 1960-1964.  For emballasjen fikk Roar Høyland den europeiske Eurostar-prisen 1961 og den norske ID-prisen.  En av de tidlige ledere for foretaket var arkeologen Karl Vibe-Müller, og i oppstarten uttalte man at stedet var blitt en turistmagnet, fordi «Ølglassene i glasshytten solgte meget», utferdiget av Hans Hansen fra Hadeland.

I kolonien befant seg: 
glasshytte ledet av Richard Duborgh 1958-70, der Arne Jon Jutrem og Benny Motzfeldt (leder fra 1970) befant seg med glassblåserne Henry Svendsrud og Jack Johansen. Hytta brant ned i 1979.
keramikkverksted, først ledet av Rolf Hansen (keramiker), senere av ekteparet Tone Duborgh og Richard Duborgh
klesstiltrykkeri (Vevstua): Gro Jessen og Turid Holter var knyttet til trykkeriet i perioden 1965-1966. De trykket de andres tekstiler og utviklet de egne mønster. Etter uenighet med ledelsen sluttet både Jessen og Holter i 1966.
kurvfletteri
møbelverksted
sølvsmie (Sølvstua) med ekteparet Erling Christophersen (kunsthåndverker) og  Anna Greta Eker, samt læring Tone Vigeland (1958-61). Leder for produksjonen var Odvar Pettersen, men allerede i åpningsåret 1958 var der et tyveri av gullsmykker for kroner 3000 derfra.
tredreieri og smie for smijern

Litteratur 

 Yvenes, Marianne og Steen Ory Bendtzen (2008). Et PLUS i norsk designhistorie: brukskunstorganisasjonen PLUS 1958-1978, Nasjonalmuseet for kunst, arkitektur og design/Fredrikstad Museum.

Referanser

Kultur i Fredrikstad
Fredrikstads historie
Brukskunst
Etableringer i 1958
Opphør i 1978
Kunst og kultur i 1958
Ørjan Langnes

Ørjan Langnes (født 23. juli 1985 på Setermoen i Troms) er en norsk musiker. Han har vært bosatt i Trondheim siden 2005. Han er gitarist i bandene Jack Dalton, Elephantine og Soup.

Norske musikere
Revelstoke

Revelstoke (uttalt /ˈrɛvəlstoʊk/) er en by med 7,500 innbyggere i det sørøstlige Britisk Columbia i Canada. Den ligger 641 kilometer fra Vancouver og 415 kilometer fra Calgary. Byen ligger langs Columbia River. Øst for byen ligger Selkirkfjellene, Mount Revelstoke nasjonalpark og Glacier nasjonalpark. Canadian Pacific Railway og Trans-Canada Highway kjører begge gjennom byen. Den tidligere hoppbakken Nels Nelsen Hill ligger utenfor byen.

Eksterne lenker 
 

Byer i Britisk Columbia
Byer ved Columbia
Eikanger-Bjørsvik Musikklag

Eikanger-Bjørsvik Musikklag (EBML) er et brassband fra Nordhordland. EBML er tilsluttet Norges Musikkorps Forbund og har flere ganger vunnet europamesterskapet for brassband og norgesmesterskapet for brassband. Korpset har samarbeidet med en rekke dirigenter, deriblant Elgar Howarth, Bjarte Engeset, Howard Snell, Bjørn Sagstad, Nicholas Childs, Trond Korsgård, Reid Gilje og Ingar Bergby.

Korpsfiksert 
Våren 2013 ble korpset portrettert i dokumentarserien Korpsfiksert,  som fulgte korpset gjennom en sesong; fra august 2011 og fram til brass-EM i Rotterdam 2012.

Referanser

Eksterne lenker 
 
 
 

Norske brassband
Musikk i Vestland
Logic Studio

Logic er et programvare for redigering av musikk, utviklet av Apple.

I 2011 sluttet Apple å selge det, til fordel for Logic Pro.

Referanser

Eksterne lenker 
 Logic Studio (apple.no)

Musikkprogramvare
Lydteknikk
Apple-programvare
Romerike og Solør fogderi

Romerike og Solør fogderi var en administrativ enhet (fogderi) i Akershus len fra 1500-tallet. Embedet ble i 1605 delt i Nedre Romerike fogderi og Solør og Øvre Romerike fogderi, og sistnevnte ble i 1634 videre delt i Øvre Romerike fogderi og Solør fogderi. Sistnevnte opphørte som selvstendig embete 1665 da det sammen med Østerdalen fogderi inngikk i Solør, Østerdalen og Odalen fogderi.

Geistlig inndeling 1600 

Romerike og Solør fogderi:

Solør:
 Hof prestegjeld
 Grue prestegjeld
 Vinger prestegjeld
Øvre Romerike:
 Odalen prestegjeld
 Nes prestegjeld
 Eidsvoll prestegjeld
 Nannestad prestegjeld
 Ullensaker prestegjeld
 Gjerdrum prestegjeld
Nedre Romerike:
 Sørum prestegjeld
 Aurskog prestegjeld
 Høland prestegjeld
 Enebakk prestegjeld
 Fet prestegjeld
 Skedsmo prestegjeld

Geistlig inndeling 1630 

Solør og Øvre Romerike fogderi:
 Hof sogn
 Grue sogn
 Vinger sogn
 Odalen sogn
 Nes sogn
 Eidsvoll sogn
 Nannestad sogn
 Gjerdrum sogn
 Ullensaker sogn

Fogderier i Norge
Akershus' historie
Hedmarks historie
Nicholas Bodington

Nicholas Bodington (født 6. juni 1904, død 3. juli 1974 i Plymouth) ble under den andre verdenskrig en leder for deler av den hemmelige etterretningsenheten Special Operations Executive.

Han deltok i fire militære oppdrag til Frankrike for å hjelpe den franske motstandsbevegelsen i kampen mot tyskerne. Han var sønn av Oliver Bodington, og han studerte ved Cheltenham College og for et år ved Lincoln College, Oxford. Etter studietiden ble han journalist i 1930 og fremover for avisen Daily Express. Har blitt tildelt den franske medaljen Médaille de la Resistance. Han ble tildelt Order of the British Empire.

Før den andre verdenskrigen var han utenlandskorrespondent for Reuters og han var stasjonert i Paris. Det var her han møtte Karl Bömelburg, fremtidig leder av Gestapo i Frankrike og Henri Déricourt, fremtidig trippelagent. Bodington har også jobbet for den britiske etterretningstjenesten for en stund.

Briter fra andre verdenskrig
Order of the British Empire (OBE)
Etterretningspersoner
Lóeguire mac Néill

Lóegaire mac Néill  (død c. 462), også kjent som Lóeguire, var ifølge irske annaler og kongerekker overkonge av Irland. Han skal ha vært en sønn av Niall Noigíallach

Lóegaire opptrer som en motstander av St. Patrick i flere hagiografier. Hans motstand mot helgenen skal ifølge tradisjonen ha vært årsak til at hans etterkommere ikke fikk innflytelse senere. Det finnes flere legender om hans død, alle inkluderer overnaturlige elementer.

Referanser 

Irske overkonger
Follougs fogderi

Follougs fogderi (Follougs Fogderi) eller Follo fogderi var en administrativ enhet (fogderi) i Akershus stiftamt opprettet på 1500-tallet under Akershus len. Det inngikk fra 1693 sammen med Aggers fogderie i Aggers og Follougs fogderie.

Geistlig inndeling 
 Ås prestegjeld
 Vestby prestegjeld
 Kråkstad prestegjeld

Kilder 
 

Administrative inndelinger i Norge
Akershus' historie
Diana Poulton

Diana Poulton (1903–1995) var en engelsk luttenist og musikkviter.

Poulton var ledende innen tidligmusikkbevegelsen og spilte en nøkkelrolle under gjenoppdagelsen av luttinstrumentet og framføring av musikk for lutt.

Bibliografi 
 Diana Poulton og Basil Lam: The Collected Lute Music of John Dowland, Faber Music Limited, London, 1974, 1978, ISBN 0-571-10024-4

Kilder 
 Curry, Donna: «Diana Poulton – An Appreciation of Her Life» (LSA Quarterly, Vol. XXXI, February, 1996)  (biografi, hentet 16. februar 2011)

Referanser 

Musikkforskere
Luttspillere
Personer fra distriktet Horsham
4. divisjon fotball for menn (Indre Østland)

4. divisjon fotball for menn (Indre Østland) er den øverste regionalliga i fotball under Indre Østland Fotballkrets. Fra og med sesongen 2011 er 4. divisjon det høyeste nivået i det regionale divisjonssystemet.

Kretsmestere

2022: 
2021: 
2020: Avlyst
2019: 
2018: 
2017: 
2016: 
2015: 
2014: / 
2013: 
2012: 
2011:  
2010:

Lagene (2022)

Tabeller

2023

Tabellen

Resultater

2022

Tabellen

Resultater

2021

Avdeling 1

Avdeling 2

2020
Sesongen ble avlyst grunnet Koronapandemien

2019

Avdeling 1

Avdeling 2

2018

Avdeling 1

Avdeling 2

2017

Avdeling 1

Avdeling 2

2016

Avdeling 1

Avdeling 2

Avdeling 3

2015

Avdeling 1

Avdeling 2

Avdeling 3

2014

Avdeling 1

Avdeling 2

Avdeling 3

2013
Ned fra 3. divisjon 2012: ,  og 
Opp fra 5. divisjon 2012: , , , ,  og 

Avdeling 1

Avdeling 2

Avdeling 3

2012

Avdeling 1

Avdeling 2

Avdeling 3

2011

Avdeling 1

Avdeling 2

Avdeling 3

2010

Avdeling 1

Avdeling 2

Avdeling 3

Kvalifisering for 3. divisjon 2011

Kampene:
16. oktober 2010: Faaberg    – Trysil 3-0, Jørkestad Stadion
23. oktober 2010: Toten – Faaberg    2-4, Østre Totoen kunstgress
30. oktober 2010: Trysil – Toten, Trysil Idrettspark (Kretsmesterskap og opprykk var allerede avgjort)

2009

Avdeling 1

Avdeling 2

Avdeling 3

2008

Avdeling 1

Avdeling 2

Avdeling 3

2007

Avdeling 1

Avdeling 2

Avdeling 3

2006

Avdeling 1

Avdeling 2

Statistikk

To avdelinger

Tre avdelinger

Indre Østland
Fotball i Hedmark
Fotball i Oppland
Sportsarrangementer i Hedmark
Sportsarrangementer i Oppland
Eileen Caddy

Eileen Caddy (født 26. august 1917 i Alexandria, Egypt, død 13. desember 2006) var en åndelig lærer og new age-forfatter.

Hun er mest kjent som en av grunnleggerne av Findhorn Foundation på Findhorn Ecovillage, nær landsbyen Findhorn, Moray Firth, i nordøstlige Skottland. Landsbyen som dette samfunnet ble etablert, får hvert år tusenvis av besøkende fra over 40 land, og er i dag en av Storbritannias største alternative åndelige fellesskap, som også er kjent som «Vatikanet av New Age».

Hun ble født som Eileen Marion Jessop, som den andre av fire barn av Albert Jessop, som var irsk, og satt som direktør i Barclays Bank DCO, og moren hennes, Muriel, var av engelsk avstamming. Hun gikk på skole i Irland og hun returnerte til Egypt i skoleferiene. Da hun var 16 år gammel, døde hennes far i Egypt av peritonitt og hennes familie flyttet tilbake til England, men tragedien slo til igjen to år senere, da hennes mor også døde av hjernehinnebetennelse. Deretter ble hun utdannet ved innenlandsk college, og senere kjøpte og drev hun en pub på en RAF-base i Oxfordshire, som hun drev sammen med sin bror i fire år. 

Snart møtte hun RAF-offiser og skvadronleder Andrew Combe, som hun giftet seg med i 1939, bare måneder før begynnelsen av den andre verdenskrig, senere hun reiste til London, og til slutt reiste ekteparet til Irak. De hadde en sønn og fire døtre sammen. Det var mens paret var ut-stasjonert i Irak at Eileen ble interessert i åndelig virksomhet. Etter en skilsmisse, giftet Eileen seg med kjæresten Peter Caddy i 1957, og de fikk en sønn sammen, i 1968. 

For hennes tjenester til forskjellige åndelige spørsmål, ble Eileen Caddy i 2004 tildelt medaljen Order of the British Empire. Tildelingen ble gjort av dronning Elizabeth II av Storbritannia. Prisen ble utdelt av stattholder av Moray, George Chesworth. Eileen Caddy døde 13. desember 2006. Hennes campingvogn fra 1960, står fremdeles bevart som en åndelig helligdom, blant trær og blomster i Findhorn Ecovillage.

Referanser 

Order of the British Empire (MBE)
Briter
New age
Norges kandidater til Oscar for beste fremmedspråklige film

Norske kandidater til Oscar for beste fremmedspråklige film er en oversikt over de norske kandidatene til kategorien Oscar for beste fremmedspråklige film. Kategorien ble opprettet til den 29. Oscar-utdelingen i 1957, og året etter sendte Norge inn Ni liv som sitt første bidrag. Norge hadde Kalde spor som kandidat til den 35. Oscar-utdelingen, men sendte ikke inn en ny kandidat før den 53. Oscar-utdelingen i 1981. Siden den utdelingen har Norge sendt inn kandidater hvert år (med unntak av den 56. Oscar-utdelingen).

Den norske Oscar-komiteen bestående av åtte representanter fra den norske filmbransjen, og Norsk filminstitutt avgjør hvilken film som skal sendes inn til Oscar-akademiet. Komiteen kommer først frem til en kortliste på tre filmer. Deretter får filmprodusentene for de valgte filmene presentere sine planer for en eventuell Oscar-kampanje for komiteen. Komiteen avgjør deretter hvilken av de tre filmene som skal representere Norge.

Fem ganger har den norske kandidaten gått videre i konkurransen og blitt nominert: Ni liv fra 1957 med regi av Arne Skouen, Veiviseren fra 1987 med regi av Nils Gaup, Søndagsengler fra 1996 med regi av Berit Nesheim, Elling fra 2001 med regi av Petter Næss og Kon-Tiki fra 2012 med regi av Joachim Rønning og Espen Sandberg. Erik Poppes Kongens nei fra 2016 kom i tillegg videre til kortlisten med de ni hovedkandidatene, men den ble likevel ikke nominert.

Kandidater

Se også 
 Oscar for beste fremmedspråklige film
 Norsk film

Referanser

Eksterne lenker 
 
 Oscar på Internet Movie Database 

Oscar
Civitates Orbis Terrarum

Civitates Orbis Terrarum (Verdens byer) er et verk fra slutten av 1500-tallet med illustrasjoner av flere av datidens byer utgitt av den tyske presten Georg Braun. Flesteparten av illustrasjonene er utført av den flamske illustratøren Frans Hogenberg, men man finner også illustrasjoner av Simon Novellanus og Joris Hoefnagel.

Første bind ble utgitt i Köln i 1572 og sjette og siste kom ut i 1617. Verket inneholder 546 avbildninger, prospekter i fugleperspektiv og kart av byer fra hele verden. Civitates var ment å fungere som en komplettering til den tidigere utgitte Theatrum Orbis Terrarum fra 1570, utført av Abraham Ortelius og ansett som det første egentlige atlas. Ortelius fulgte og understøttet også arbeidet med Civitates.

Tegn tyder på at det var Hogenberg som først hadde ideen til verket, men at den redigerende funksjonen ble overtatt av Braun, som samlet inn og satte sammen alle innkomne verk av de reisende illustratørene. Han benyttet seg også av eksisterende verk, for eksempel for de hollandske og belgiske byene, der kart utført av den hollandske kartografen Jacob van Deventer ble benyttet, og av kopier av tidligere stikk.

Braun henvendte seg også til leserne og ba dem sende inn egne illustrasjoner av byer som ikke ble omfattet av verket. Det førte til flere svar, blant annet fra stattholderen i Schleswig og Holstein Henrik Rantzau, som forsynte Braun med flere av illustrasjonene av skandinaviske byer, og fra den britiske topografen William Smith, som sendte inn kart av flere engelske byer.

Blant byer i Skandinavia som er illustrert i verket finnes blant andre Bergen, Helsingør, Helsingborg, Landskrona, Lund, Malmö, Stockholm og Visby. Forelegget til prospektet fra Bergen ble tegnet av Hieronymus Scholeus i 1581. Dette kobberstikket, kjent som Scholeus-stikket, er den tidligste kjente avbildning av Bergen og av noen norsk by overhodet. Scholeus tegnet også prospektene av Stockholm, som i likhet med Bergens-prospektet har hans signatur i trykkplaten.

Utgaver
Bind 1 (1572) – blant annet Amsterdam, Barcelona, Brussel, Casablanca, Firenze, Hamburg, Istanbul, Kairo, Köln, Lisboa, London, Mexico by, Roma og Wien
Bind 2 (1575) – blant annet Alexandria, Bilbao, Cambridge, Damaskus, Marseille, Moskva og Tunis
Bind 3 (1581) – blant annet Edinburgh, Riga, Vilnius og Zürich.
Bind 4 (1588) – blant annet Bergen, Bratislava, Helsingborg, Helsingør, Lund, Malmö, Ostia og Stockholm
Bind 5 (1598) – blant annet Calais, Granada, Rostock, Sevilla og Toledo
Bind 6 (1617) – blant annet Nancy, Kraków, Lviv og Poznań

Litteratur
Brinkmann, August. Hieronymus Scholeus' Bergens-prospekt – en analyse. (BHFS 72/73 1972/73(1973) s. 225-69 ill.)
Ersland, Geir Atle. Byens konstruksjon – Varige spor i byens landskap. Dreyers forlag, Oslo 2011, s. 130-141.

Kilder
Views from Braun and Hogenberg’s Civitates Orbis Terrarum: Introduction
Civitates Orbis Terrarum – Braun and Hogenberg
Civitates Orbis Terrarum

Atlaser